אבי סינגולדה

אברהם (אבי) סינגולדה (נולד ב-8 ביוני 1959) הוא גיטריסט ישראלי, הנחשב לאחד מגדולי הגיטריסטים בישראל.

 ביוגרפיה 
נולד בשנת 1959 בירוחם למשפחה עם רקע מוזיקלי. אביו מיכאל, יליד בוטושאן, רומניה, שעלה לישראל ב-1951, היה מכונאי רכב ונגן חתונות). בגיל שש החל לנגן במנדולינה, ובגיל תשע בגיטרה. בילדותו האזין למוזיקה והרבה לתרגל טכניקות כדוגמת אלו ששמע בלהקות "דיפ פרפל", "כוורת", "הביטלס", ועוד.
ממוזער|אבי סינגולדה על הבמה, מלווה את שלמה ארצי, קיץ 2010 בתיאטרון קיסריה

בעת שירותו בלהקה צבאית עבר להתגורר בתל אביב. בשנת 1989 ניגן בהרכב "חתול שחור" שניגן באלבומו (בעל אותו שם) של זאב טנא, בשנה זו גם ניגן כגיטריסט בהרכב הנגנים של עוזי חיטמן, תחת ניהול מוזיקלי של ננסי ברנדס.

בשנת 1991 הצטרף ל"קריזה", להקתו של דוד קריבושי, וניגן עם אריאל זילבר עד 1992. ב-1992 הצטרף ללהקתו של שלמה ארצי לאחר יציאת האלבום "ירח", ומאז הוא מלווה את ארצי ברציפות בכל מסעות ההופעות שלו ומנגן בכל אלבומיו. כמו כן הקליט סינגולדה באופן קבוע עם יגאל בשן החל מהאלבום "כאן באמצע החיים" (1994). הוא מקפיד להופיע מדי שנה בפסטיבל עין גב לזמר העברי וללוות את כל המופע המרכזי.

סינגולדה עבד בנוסף עם מספר רב של אמנים ישראלים, ביניהם אייל גולן, ארקדי דוכין, אריק איינשטיין, נורית גלרון, עוזי חיטמן, דודו פארוק, עומר אדם, שרית חדד וחנן בן ארי.

סינגולדה מנגן בעיקר בהקלטות, עם שורה ארוכה של אומנים ישראלים. בהקלטותיו מרבה סינגולדה לשלב סגנונות שונים, כגון מוזיקה קלאסית, ג'אז ועוד.

סינגולדה אף נפגש עם המפיק ג'ורג' מרטין מהביטלס, שביקש כי סינגולדה יצטרף למופע עליו הוא ינצח, שיציג גרסאות כיסוי לשירי הביטלס. סינגולדה ניגן במופע זה סולו בגיטרה קלאסית של השיר "Here Comes the Sun".

מחוץ לישראל סינגולדה הופיע עם שלמה ארצי, ניגן בתקליטים רבים נוספים, ובין השאר אף ניגן בסדרות עם תפוצה עולמית כמו "סקס והעיר הגדולה".

סינגולדה הופיע יום אחד באנגליה ולאחר מספר ניסיונות, הצליח לפגוש את הגיטריסט בריאן מיי של להקת קווין ורכש ממנו את אחת הגיטרות המיוחדות שלו.

בשנת 2002 ניגן בפרויקט של עידן רייכל.

בשנים 2006–2007 לימד סינגולדה גיטרה בבית ספר רימון.

בשנת 2010, במסגרת מופע יום העצמאות של אתר MAKO ו"רשת ג'" של קול ישראל, זכה סינגולדה במשאל גולשים במקום הראשון. באותה שנה הוא השתתף באלבום של ליאור דוידי.

בשנת 2011 השיק לראשונה את המופע "סינגולדה וחברים", שבו הוא מנגן את קלאסיקות הגיטרה שגדל עליהן, מיצירותיהם וביצועיהם של דיפ פרפל, גארי מור, סנטנה, לד זפלין, אריק קלפטון, ג'ימי הנדריקס, הצלליות, כוורת (ובעיקר יצחק קלפטר - "צ'רצ'יל"), הביטלס ועוד. ב-2015 יצא לאור דיסק בשם זה, שבמרכזו קטעים אינסטרומנטליים (אפאצ'י של הצלליות ומחרוזת של "כוורת"), והוא מכיל שירים בביצוע מיקה שדה, גילן שחף וקרן טננבאום. איתם מופיעה גם נעמי, המלווה את השירים בנגינה על כינור ובשירת רקע. בהופעות שלו הוא נוהג לשלב ילדים, שאותם הוא מדריך בנגינה.

סינגולדה הגיש עד לשנת 2018 את התוכנית המוזיקלית "אני גיטרה", לתוכנית הופקו 5 עונות שכללו 175 פרקים, ושודרה בטלוויזיה החינוכית, כעת משודרת בשידורים חוזרים בערוץ המחודש של החינוכית כאן חינוכית.

סינגולדה עובד רבות עם אמנים בתחום המוזיקה החסידית ומשתף פעולה עם מוזיקאים ומפיקים בתחום הזה, ובהם עם מונה רוזנבלום, יוסף משה כהנא ויואלי דיקמן. הוא הופיע ב"אוסף סיפורי קרליבך" ושיתף פעולה עם הרב שבתי סבתו בהפקת הדיסקים "משירי אהודנו".

סינגולדה מנגן, בין השאר, בגיטרה חשמלית, קלאסית, אקוסטית ובוזוקי.

 חיים אישיים 
סינגולדה נישא ב-1981 לזוהר, ולהם שני בנים - רועי, שהוא רופא, ואדם מייסד ומנכ"ל של חברת טבולה. קום (Taboola), ענקית הייטק להמלצת תכנים באינטרנט.

אחיו הצעיר, גולן סינגולדה, אף הוא גיטריסט שמלווה את מרגלית צנעני בהופעותיה.

 דיסקוגרפיה חלקית 
סינגולדה הוא אחד הנגנים המוקלטים ביותר במוזיקה הישראלית. במהלך הקריירה שלו, השתתף סינגולדה באלפי שירים שונים, ביניהם:
שנהאמנ/יתשירקרדיטאלבום1997אביתר בנאי"שמתי לי פודרה"גיטרהאביתר בנאי1998דנה אינטרנשיונל"דיווה"גיטרהדיווה – האוסף1999אייל גולן"הסתכלי אלי"גיטרה אקוסטיתהסתכלי אלי2000ריטה"כמה אירוני"גיטרהתפתח חלון"סודך"גיטרה אקוסטיתדנה ברגר"יש בזה טעם"גיטרהעד הקצה"לומדת לעוף""עד הקצה"גיטרה אקוסטית"אהבה"גיטרה"בוכה לך""2007""האל עם החיצים""ממני אי אפשר לברוח""סוף סוף ההתחלה"2002דנה אינטרנשיונל"מכת חום (איי לה דיר לה דה דה)"גיטרההחלום האפשרי2003ריטה"אתה בכל זאת"עיבוד, גיטרה חשמליתחמצן"מלבד אהבה"עיבוד, גיטרה חשמלית, סולו2004מאיה בוסקילה"הלב"גיטרהסיפור מכור"סיפור מכור""הדלקת כוכב""איתך""נשמה שלי""כשאתה נשבר""זה רק בינינו""באהבה""הנשיקה הראשונה""יש בליבי כינור"רוני"סופרסטאר"גיטרהעולם שלם בחוץ"אם אתה או אם זה הוא""עולם שלם בחוץ""בוא וננסה שוב""אני רוצה (את מה שיש לה)""סוד""רוח סתיו""מאמינה בך""רוץ לאמא""תזיז את הישבן..."2005שלומי סרנגה ומאיה בוסקילה"אוצר שלי"גיטרההזמן הישןמאיה בוסקילה"חופים"גיטרהמשולש ישראלי וימים של אהבה"רק אותך רוצה"גיטרהימים של אהבה"רק אל תגיד"גיטרה"בלעדיך"גיטרה2006שרית חדד"שיר האליפות העשירית"גיטרההנרי וניקה"Revolution"גיטרהRevolution2008דנה אינטרנשיונל"האם זו אהבה"גיטרה"מפרץ האהבה"2009ניקה"משהו אחר"גיטרהמאיה בוסקילה"נשמתי"גיטרהעשרה לעשר"לא מתביישת לאהוב"גיטרה"קונג פו פסטיגל"2012שירי מימון"בסוף יום"גיטרהשלג בשרב2015עדן בן זקן"פיסה מזכרוני"גיטרהמלכת השושנים"שורף לי בעיניים"גיטרה"אלבינה"גיטרה"כמה רזית"גיטרה"שומרת מרחק"גיטרה
וגם ניגן בשיר "בבר של אסקובר" שיר של הראפר IM EFA

קישורים חיצוניים




 ריאיון עם אבי סינגולדה מאתר ShlomoArtzi





הערות שוליים

קטגוריה:גיטריסטים ישראלים
קטגוריה:גיטריסטים יהודים
קטגוריה:חברי מקהלת צה"ל
קטגוריה:ירוחם: אישים
קטגוריה:חברי להקת הנח"ל
קטגוריה:תל אביב-יפו: אישים
קטגוריה:זמרים ישראלים
קטגוריה:ישראלים שנולדו ב-1959